stanford-oval/wikipedia huggingface dataset:
Thunderous
Musiikkivideo

Kappaleen musiikkivideo julkaistiin 23. elokuuta 2021 YouTubessa, Naver TV:ssä ja V Livessä. Musiikkivideon ohjasi Bang Jae-yeob. Teemaltaan video on sekoitus korealaisia historiallisia ja moderneja elementtejä, kuten esimerkiksi urheiluautot temppelien edustoilla ja yhtye nykymuotiin pukeutuneena hanbokiin pukeutuneiden ihmisten seassa. Video sisälsi muutakin korealaista perinteistä kulttuuria kuten aakia, pungmul noria ja Bukcheong sajanoreumeita.
Video saavutti kuudessa päivässä 50 miljoonaa katselukertaa YouTubessa. Lokakuun 18. päivä se oli saavuttanut yli 100 miljoonaa katselukertaa, tehden sitä yhtyeen viidennen musiikkivideon, jolla on tämä määrä. Musiikkivideo rikkoi yhtyeen edellisen ennätyksen, sillä se saavutti 100 miljoonaa katselukertaa 55 päivässä, kun taas edellinen ennätys oli singlellä ”God’s Menu”, joka saavutti tämän määrän 71 päivässä.
Live-esitykset

”Thunderous” kappaleen ensimmäinen live-esitys esitettiin sen julkaisupäivänä osana ohjelmaa Kingdom Week <No+>, jonka yhtye oli voittanut Kingdom: Legendary Warin voitettuaan. Kappaletta esitettiin myös useammassa musiikkiohjelmassa, kuten M Countdown, Music Bank, Show! Music Core, Inkigayo ja Show Champion. Yhtye promosi ensimmäisenä viikkona myös kappaletta ”The View” (paitsi Music Bankissa) ja seuraavana viikkona kappaletta ”Secret Secret” Show! Music Coressa yhdessä nimikkosinglen kanssa.
Kokoonpano

Stray Kids – päälaulu
Bang Chan (3racha) – sanoitus, sävellys, sovitus
Changbin (3racha) – sanoitus, sävellys
Han (3racha) – sanoitus, sävellys
HotSauce – sävellys, sovitus, syntetisaattori, rumpujen ohjelmointi, tietokoneohjelmointi
KayOne Lee – tietokoneohjelmointi
Lee Sang-yeob – äänitys
Lim Hong-jin – äänitys
Tony Maserati – miksaus
David K. Younghyun – äänen masterointi
Kwon Nam-woo –  äänen masterointi
Thomas Corneille

| Thomas Corneille |
| --- | --- |
 Thomas Corneille
Henkilötiedot
Syntynyt: 1625
Kuollut: 1709 (83–84 vuotta)
Kansalaisuus:  Ranska
Ammatti:  kirjailija, kielitieteilijä
Kirjailija
Äidinkieli: ranska
Tuotannon kieli: ranska
Esikoisteos:  Les engagements du hasard
Pääteokset:  Ariane
Muuta tietoa
 Ranskan akatemian jäsen 
Aiheesta muualla
Löydä lisää kirjailijoitaKirjallisuuden teemasivulta
Thomas Corneille (1625−1709) oli ranskalainen näytelmäkirjailija. Hänen ensimmäinen näytelmänsä oli komedia Les engagements du hasard (1647). Hänen ensimmäinen murhenäytelmänsä Timocrate (1656) vastaanotettiin niin suosiollisesti, että se pysyi keskeytyksettä näyttämöllä puoli vuotta. Hänen muita näytelmiään ovat Ariane (1672), jota Voltaire piti hänen parhaana draamanaan, ja Le comte Essex. Hänellä oli kirjailijana kaikki veljensä viat, mutta ei hänen eteviä ja yleviä ominaisuuksiaan. Corneille oli myös kielitieteilijä.
Corneille oli Ranskan akatemian jäsen.
Thomas Corneillen veli oli näytelmäkirjailija Pierre Corneille.
Aiheesta muualla

Kuvia tai muita tiedostoja aiheesta Thomas Corneille Wikimedia Commonsissa
Tides (Ronyan albumi)

| Tides Ronya |
| --- | --- | --- |

Studioalbumin tiedot
 Julkaistu: 29. lokakuuta 2015
 Formaatti: digitaalinen
 Tyylilaji: pop
 Kesto: 46.19
 Levy-yhtiö: Cocoa Music
Ronyan muut julkaisut
| The Key Is the Key 2012 | Tides 2015 |   |
Tides on suomalaislaulaja Ronyan toinen studioalbumi, joka julkaistiin 29. lokakuuta 2015. Albumia ei julkaistu lainkaan fyysisenä myytävää versiota, vaan se on saatavilla vain digitaalisessa muodossa. Albumi ei ole sijoittunut Suomen viralliselle albumilistalle.
Tides valittiin sekä Radio Helsingin ja Helsingin Sanomien Nyt.fi:n sekä YleX:n viikon albumiksi.
Albumin ensimmäinen single ”Flame” julkaistiin jo vuoden 2014 helmikuussa. Saman vuoden lopulla julkaistiin single ”Work Harder”, joka nousi parhaimmillaan 54. soitetuimmaksi radiokappaleeksi Suomessa. Vuoden 2015 elokuussa ja lokakuussa julkaistiin vielä singlet ”Great Escape” ja ”GTFO”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Intro (Come Over Here) | 3.39 |  |  |  |  |  |  |  |
| 2. | Je Ne Regrette | 4.06 |  |  |  |  |  |  |  |
| 3. | Spell | 4.23 |  |  |  |  |  |  |  |
| 4. | On the Run | 3.34 |  |  |  |  |  |  |  |
| 5. | Great Escape | 3.40 |  |  |  |  |  |  |  |
| 6. | GTFO | 3.43 |  |  |  |  |  |  |  |
| 7. | Wanted | 4.10 |  |  |  |  |  |  |  |
| 8. | Night and Day | 4.00 |  |  |  |  |  |  |  |
| 9. | Extra Mile | 3.28 |  |  |  |  |  |  |  |
| 10. | Bacall & Bogart | 3.19 |  |  |  |  |  |  |  |
| 11. | Flame | 4.13 |  |  |  |  |  |  |  |
| 12. | Work Harder | 4.04 |  |  |  |  |  |  |  |
Arviot

Viikon albumikseen Tidesin valinnut Radio Helsinki sanoi albumin olevan yksi vuoden 2015 ”urbaanin popin helmistä” ja ennusti Ronyasta tulevan albumin myöstä kan­sain­vä­li­ses­ti me­nes­ty­vä ar­tis­ti. Myös YleX:n Viikon albumi -artikkelissa albumin kehuttiin olevan ”tyylikästä, kokeilevaa ja yksinkertaisesti hyvää popmusiikkia”.
Arviot > Arvostelut

Man Made Lifestyle:
Tilevoḯdes

| Tilevoḯdes> Τηλεβοΐδες |
| --- | --- |
 Kartta Tilevoḯdes-saarista (Átokos ja Arkoúdi jäävät ulkopuolelle).
  Tilevoḯdes 
Maantiede
Sijainti:  38°39′33″N, 20°48′33″E
Merialue:  Joonianmeri, Välimeri
Saaria yht.:  18
Suurin saari:  Kálamos
Muita saaria:  Meganísi, Kastós
Valtio
Valtio:  Kreikka
Alue:  Jooniansaaret
Alueyksikkö:  Lefkas
Kunta:  Lefkas, Meganísi
Väestö
Väkiluku:  1 617 (2011)
Tilevoḯdes (kreik. Τηλεβοΐδες Νήσοι, Tilevoḯdes Nísoi, myös Τάφιοι Νήσοι, Táfioi Nísoi), antiikin Teleboides (m.kreik. Τηλεβοίδες) tai Tafiai (Τάφιαι), on Kreikan saariryhmä, joka kuuluu Jooniansaariin. Sen saaret sijaitsevat Joonianmeressä Lefkaksen saaren ja Aitolia-Akarnanian länsirannikon välissä. Saarten asukasluku on 1 617 (vuonna 2011). Saariryhmän suurimmat saaret ovat Kálamos, Meganísi ja Kastós. Hallinnollisesti saaret kuuluvat joko Lefkaksen tai Meganísin kuntaan ja Jooniansaarten alueeseen.
Tilevoḯdes-saariryhmän Prigkiponísia-saaria: etualalla Skorpiós, taustalla Skorpídi, Madourí ja Spárti.
Saariryhmään voidaan lukea myös varsinaisen Tilevoḯdes-saariryhmän eteläpuolella sijaitsevat saaret Átokos ja Arkoúdi. Saariryhmän luoteisimmat, pienet saaret tunnetaan erikseen nimellä Prigkiponísia (Πριγκηπονήσια, ”Prinssisaaret”). Niihin kuuluvat Skorpiós, Spárti, Madourí, Skorpídi, Chelóni ja Tsokári.
Perinteisesti saaret ja erityisesti Meganísi on yhdistetty Homeroksen mainitsemaan Tafoksen saareen, joka sijaitsi jossakin Ithakan lähellä. Tähän viittaa myös saariryhmän toinen nimi.
Saaret

|  | Saari | Alisaariryhmä | Väkiluku (2011) | Pinta-ala (km²) |
| --- | --- | --- | --- | --- |
| 1 | Kálamos |  | 496 | 24,96 |
| 2 | Meganísi |  | 1 040 | 22,36 |
| 3 | Kastós |  | 80 | 5,90 |
| 4 | Átokos |  | 0 | 4,40 |
| 5 | Arkoúdi |  | 0 | 4,28 |
| 6 | Skorpiós | Prigkiponísia | 1 | 0,88 |
| 7 | Kýthros |  | 0 | 0,81 |
| 8 | Spárti | Prigkiponísia | 0 | 0,54 |
| 9 | Thiliá |  | 0 | 0,16 |
| 10 | Madourí | Prigkiponísia | 0 | 0,13 |
| 11 | Skorpídi | Prigkiponísia | 0 | 0,12 |
| 12 | Prováti |  | 0 | 0,107 |
| 13 | Formíkoula (Fermékoula) |  | 0 | 0,091 |
| 14 | Prasonísi (Mangelariá) |  | 0 | 0,036 |
| 15 | Chelóni | Prigkiponísia | 0 | 0,016 |
| 16 | Alafonísi |  | 0 | 0,014 |
| 17 | Petaloú |  | 0 | 0,010 |
| 18 | Tsokári | Prigkiponísia | 0 | 0,005 |
Trans Farm

| Trans Farm Oy |
| --- | --- |
Perustettu:  1990
Perustaja:  Jyrki Leppälä ja Juha Hemminki
Toimitusjohtaja:  Jyrki Leppälä
Kotipaikka:  Hausjärvi
Toiminta-alue:  45 maata
Toimiala:  elintarviketeollisuus
Tuotteet:  kumina
Liikevaihto:  4,5 milj. €
Tytäryhtiöt:  Nordic Caraway Oy
Kotisivu:  www.transfarm.fi
Infobox OKVirheellinen NIMI-arvo: 
Trans Farm Oy on suomalainen yritys, jolla on noin viidenneksen osuus maailman kuminamarkkinoista. Maailman suurimman kuminantuottajayrityksen tuotannosta 99 prosenttia menee vientiin. Yrityksellä on Suomessa noin 800 sopimusviljelijää.
Riihimäen Haapahuhdassa sijaitseva Trans Farm Oy perustettiin alun perin maatalouskoneiden maahantuojaksi. Pian parempi liikeidea löytyi kuminan sopimusviljelystä sekä jatkojalostamisesta. Perustajat Jyrki Leppälä ja Juha Hemminki tekivät viljelykokeita myös unikon- ja sinapinsiemenillä ja korianterilla, mutta kuminasta tulokset olivat parhaita.
Yrityksen tärkein markkina-alue on Saksa. Kuminaa käytetään paljon muun muassa näkkileivässä, makkaroissa, juustoissa, hapankaalissa ja akvaviitissa.
Vuoden 2005 paikkeilla aloitettu steriloidun kuminan tuotanto on yksi yrityksen menestystekijöistä. Steriloitu kumina ei sotke elintarviketeollisuuden mikrobeihin perustuvia prosesseja, kuten juustonvalmistusta.
Trans Farm Oy sai vuonna 2015 valtakunnallisen yrittäjäpalkinnon.
The Beatles Anthology

The Beatles Anthology on The Beatles -yhtyeestä kertova televisiodokumentti, kokoelma-albumisarja ja kirja, jotka julkaistiin vuosina 1995–1996. Sarja sisältää kolme erinäistä albumia, Anthology 1, Anthology 2 ja Anthology 3, jotka kaikki sisältävät kaksi levyä. Sarjan albumeilla on The Beatlesin äänitteitä, kappaleita ja live-taltiointeja vuosilta 1958–1970. Se sisältää useita harvinaisuuksia ja jopa kappaleen ”My Bonnie”, jonka The Beatles äänitti vuonna 1960 toimittuaan vielä Tony Sheridanin taustayhtyeenä. Lisäksi sarjan levyiltä löytyy kaksi vuonna 1995 julkaistua uutta kappaletta. Ne olivat alun perin The Beatlesin vuonna 1980 menehtyneen jäsenen John Lennonin kappaleita, jotka tämä oli nauhoittanut kotonaan vuonna 1977.
Kun Anthology-sarja päätettiin julkaista, The Beatles halusi juhlistaa kaikkien aikojen laajinta kokoelmaansa myös muutamalla uudella kappaleella. Kappale ei olisi Beatles-kappale ilman kaikkien jäsenten osallistumista, joten muut beatlet yhdessä yhtyeen pitkäaikaisen tuottajan George Martinin kanssa pyysivät Lennonin leskeltä, Yoko Onolta Lennonin tekemiä ja äänittämiä demo-nauhoja, joiden päälle elossa olevat beatlet voisivat äänittää osan säkeistöistä. Niinpä Ono antoi elossa oleville Beatlesin jäsenille Paul McCartneylle, Ringo Starrille ja George Harrisonille neljä Lennonin demonauhaa, joukossaan muun muassa ”Free as a Bird”. Beatlesit äänittivät Lennonin demonauhojen päälle osan säkeistöistä ja lisäsivät soittoaan Lennonin laulamiin säkeistöihin, ja näin uudet kappaleet olivat valmiita. ”Free as a Bird” julkaistiin Anthology-sarjan singlenä ja se menestyi hyvin, nousten single-listoille sekä Yhdistyneessä kuningaskunnassa (sija 2) että Yhdysvalloissa (top 10). Itse albumit myivät vielä paremmin. Anthology 1 oli Yhdistyneessä kuningaskunnassa toisella sijalla, Anthology 2 nousi listan kärkeen ja Anthology 3 oli listan neljäs. Yhdysvalloissa jokainen albumi oli albumilistan kärjessä.
Kansi

Anthology-sarjan kaikkien kolmen albumien kannet on suunnitellut Klaus Voormann, Beatlesien vanha ystävä Hampurin ajoilta, 1960-luvun alusta. Voormann on suunnitellut myös Beatlesin vuoden 1966 Revolver-albumin kannen.
Thekla von Gumpert

| Thekla von Gumpert |
| --- | --- |
 Thekla von Gumpert
Henkilötiedot
Syntynyt: 28. kesäkuuta 1810 Kalisch, Preussi
Kuollut: 1. huhtikuuta 1897 (86 vuotta) Dresden, Saksa
Kirjailija
Äidinkieli: saksa
Tuotannon kieli: saksa 
Pääteokset:  Töchter-Album   Herzblättchens Zeitvertreib
Aiheesta muualla
Löydä lisää kirjailijoitaKirjallisuuden teemasivulta
Thekla von Schober, o.s. von Gumpert (28. kesäkuuta 1810 Kalisch, Preussi – 1. huhtikuuta 1897 Dresden, Saksa) oli saksalainen lasten- ja nuortenkirjailija. Kirjoillaan Töchter-Album ja Herzblättchens Zeitvertreib hän on saksalaisen tyttökirjallisuuden perustaja.
Thekla von Gumpert syntyi kolmantena lapsena lääkintäneuvos Christian Gottlieb von Gumpertin ja hänen vaimonsa Henrietten, o.s. von Eckartsberg und Weißtrupp, perheeseen. Vanhempien avioliittoa ja perheen elämää on kuvattu ”äärettömän onnelliseksi”. Perheen muutettua Poseniin Thekla von Gumpert pääsi kosketuksiin Preussin prinsessa Louisen ja tämän tyttären Wandan kanssa. Gumpertin perheen köyhdyttyä Thekla von Gumpert toimi kotiopettajana. Siirryttyään Czartoryskin perheen mukana Dresdeniin hän tutustui lastentarhojen perustajaan Friedrich Fröbeliin, jonka tunnuslause oli ”Kommt, lasset uns unseren Kindern leben!” (Sallikaa lastemme elää!')
Gumpert julkaisi 1848 paljon sekä kielteistä että myönteistä huomiota saaneen kirjasen Für deutsche Frauen, jossa hän hahmotteli lastentarhojen toimintaa ja nuorten tyttöjen opetusta. Hän ilmoittautui seuraavana talvena pidettävälle Fröbelin lastentarhanopettajien koulutuskurssille, mutta sairastuminen esti hänen osallistumisensa. Puolisonsa kuoleman jälkeen Czartoryski avioitui pian uudelleen, ja Gumpert muutti äitinsä luokse Berliiniin ja keskittyi kirjoittamiseen. Gumpert avioitui 46-vuotiaana 60-vuotiaan weimarilaisen lähetystöneuvoksen Franz von Schoberin kanssa. Avioliitto ei kuitenkaan tuonut hänen toivomaansa onnea, ja pariskunta asettui asumaan erilleen 1860.
Suomennetut teokset

Kerjäläis-poika eli Rukoile sekä te'e työtä: kertoelmia lapsille. Porvoo: Söderström, 1862.
Suutarin oppi-poika tahi Mihin uskollisuus juurtuu, siihen kasvaa Jumalan siunauksesta hedelmä-puu: kertoelma lapsille. Porvoo: Söderström, 1863.
Risto setän kirjeet lasten hyödyksi: 12:lla kuvalla . Turku: Edlund, 1869.
Risto setän kirjeet, lasten hyödyksi. Helsinki: Edlund, 1882
Aiheesta muualla

Vapaasti ladattavia Thekla von Gumpertin e-kirjoja Projekti Lönnrotista ja Project Gutenbergista.
Suutarin oppipoika Projekti Runebergissä
Tuuli Heinonen

Tuuli Orvokki Heinonen (myöh. Ilmarinen, s. 20. joulukuuta 1956 Vantaa) on aktiiviuransa päättänyt suomalainen pikajuoksija. Uransa aikana hän edusti Korson Kaikua sekä Leppävaaran Sisua ja hänen valmentajanaan toimi Markku Viinanen.
Kalevan kisoista Heinonen saavutti 400 metrin juoksusta pronssia vuonna 1977 sekä 400 metrin aitajuoksusta kultaa vuosina 1978 ja 1981. Viestijuoksun SM-kilpailuissa hän oli voittamassa 4 x 400 metrin viestijuoksusta kultaa vuosina 1980 ja 1981 sekä pronssia vuonna 1982 ja 3 x 800 metrin viestijuoksusta kultaa vuonna 1980, hopeaa vuosina 1977, 1979 ja 1981 sekä pronssia vuonna 1976. Sisäratojen SM-kilpailuista Heinonen saavutti hopeaa 400 metriltä vuonna 1979.
Ennätyksikseen Heinonen juoksi 100 metrillä 12,8 (1977), 200 metrillä ulkona 25,2 (1978) ja hallissa 27,15 (1983), 400 metrillä ulkona 56,18 (1978) ja hallissa 57,1 (1979), 100 metrin aidoissa 14,6 (1980) ja 400 metrin aidoissa 58,66 (1981).
Virallisiin kilpailuihin Heinonen ei ole osallistunut vuoden 1983 jälkeen.
Tilintarkastuskertomus

Tilintarkastuskertomus on tilintarkastajan, yhteisön tilinpäätöksen hyväksyvälle toimielimelle (yhtiökokoukselle, valtuustolle) osoittama, päivätty ja allekirjoitettu asiakirja yhteisön hallinnon, kirjanpidon ja tilinpäätöksen tilintarkastuksesta ja sen tuloksista. Tilintarkastuskertomus kirjoitetaan tehdyn tilintarkastuksen perusteella ja se käsitellään yhteisön tilinpäätöksen hyväksyvän toimielimen kokouksessa yhdessä tilinpäätöksen ja toimintakertomuksen kanssa. Tilintarkastajalla tarkoitetaan HT-, KHT- tai JHT-tilintarkastajaksi hyväksyttyä luonnollista henkilöä tai tilintarkastusyhteisöksi hyväksyttyä yhteisöä.
Tilintarkastuksesta sekä tilintarkastuskertomuksesta ja sen sisällöstä on säädetty tilintarkastuslaissa ja kansainvälisissä tilintarkastusstandardeissa (ISA-standardit). Kuntien ja kuntayhtymien osalta näiden yhteisöjen erityispiirteet huomioon ottavia säännöksiä on myös kuntalaissa. Tilintarkastusta ohjaa hyvä tilintarkastustapa.
Tilintarkastuslain tarkoittamat yhteisöt

Tilintarkastuskertomus on annettava niiden yhteisöjen tilintarkastuksesta, jotka ovat kirjanpitovelvollisia ja joille tilintarkastuslain mukaan on valittava tilintarkastaja ja toimitettava tilintarkastus. Näitä yhteisöjä ovat osakeyhtiöt, osuuskunnat ja muut yhtiöt, yhdistykset ja säätiöt sekä kunnat ja kuntayhtymät. Tilintarkastuslaki ei koske valtiota, jonka tilintarkastuksen hoitaa Valtiontalouden tarkastusvirasto.
Tilintarkastuskertomusta koskevat säännökset tilintarkastuslaissa

Tilintarkastuslain mukaan tilintarkastajan on annettava päivätty ja allekirjoitettu tilintarkastuskertomus kultakin yhteisön tilikaudelta. Tilintarkastuskertomuksessa tulee yksilöidä sen kohteena oleva tilinpäätös sekä ilmoittaa, mitä tilinpäätössäännöstöä tilinpäätöksen laatimisessa on noudatettu. Tilintarkastuskertomuksessa on lisäksi ilmoitettava kansainvälisten tilintarkastusstandardien noudattamisesta.
Tilintarkastuskertomuksessa tilintarkastajan on annettava lausunto siitä:
antavatko tilinpäätös ja toimintakertomus noudatetun tilinpäätössäännöstön mukaisesti oikean ja riittävän kuvan yhteisön toiminnan tuloksesta ja taloudellisesta asemasta
täyttääkö tilinpäätös lakisääteiset vaatimukset
onko toimintakertomus laadittu toimintakertomuksen laatimiseen sovellettavien säännösten mukaisesti
ovatko tilikauden toimintakertomuksen ja tilinpäätöksen tiedot yhdenmukaisia.
Tilintarkastajan on myös huomautettava tilintarkastuskertomuksessa, jos yhteisön yhtiömies, hallituksen, hallintoneuvoston tai vastaavan toimielimen jäsen, puheenjohtaja tai varapuheenjohtaja taikka toimitusjohtaja tai muu vastuuvelvollinen on syyllistynyt tekoon tai laiminlyöntiin, josta saattaa seurata vahingonkorvausvelvollisuus yhteisöä kohtaan tai rikkonut yhteisöä koskevaa lakia taikka yhteisön yhtiöjärjestystä, yhtiösopimusta tai sääntöjä. Tilintarkastuskertomuksessa on myös annettava tarpeelliset lisätiedot seikoista, joihin tilintarkastaja kiinnittää erityistä huomiota.
Tilintarkastajan lausunto voi olla vakiomuotoinen, varauman sisältävä tai kielteinen. Jos tilintarkastaja ei voi antaa lausuntoa, tästä on ilmoitettava tilintarkastuskertomuksessa.
Vakiomuotoinen ja mukautettu tilintarkastuskertomus

Vakiomuotoinen tilintarkastuskertomus tarkoittaa, että tilintarkastajalla ei ole ollut huomauttamista millään tilintarkastuksen osa-alueella ja annetut lausunnot ovat vakiomuotoisia. Oikean ja riittävän kuvan osalta esimerkiksi: ”Tilinpäätös antaa oikean ja riittävän kuvan yhteisön toiminnan tuloksesta ja taloudellisesta asemasta Suomessa voimassa olevien tilinpäätöksen laatimista koskevien säännösten mukaisesti.”
Mukautettu tilintarkastuskertomus tarkoittaa, että tilintarkastajalla on ollut olennaista huomauttamista jollain tilintarkastuksen osa-alueella. Mukauttamista voi olla esimerkiksi kielteisen lausunnon antaminen tilinpäätöksen antamasta oikeasta ja riittävästä kuvasta. Mukauttamista voi olla myös huomautuksen antaminen siitä, ettei yhteisön hallitus ole toiminut lain mukaan. Tilinpäätöksessä todettujen virheiden ja puutteiden tulee olla olennaisia, jotta ne johtavat mukautettuun tilintarkastuskertomukseen. Olennaista vähäisemmistä virheistä ja puutteista raportoidaan tilintarkastuspöytäkirjassa.
Kunnan ja kuntayhtymän tilintarkastuskertomus

Kunnan ja kuntayhtymän tilintarkastuksesta ja tilintarkastuskertomuksesta on näiden yhteisöjen erityispiirteet huomioon ottavia säännöksiä kuntalaissa. Kuntalain mukaan tilintarkastajan on tarkastettava:
onko kunnan hallintoa hoidettu lain ja valtuuston päätösten mukaisesti
antavatko kunnan tilinpäätös ja siihen kuuluva konsernitilinpäätös tilinpäätöksen laatimista koskevien säännösten ja määräysten mukaisesti oikeat ja riittävät tiedot kunnan tuloksesta, taloudellisesta asemasta, rahoituksesta ja toiminnasta
ovatko valtionosuuksien perusteista annetut tiedot oikeita
onko kunnan sisäinen valvonta ja riskienhallinta sekä konsernivalvonta järjestetty asianmukaisesti.
Tilintarkastajan on annettava valtuustolle kultakin tilikaudelta kertomus, jossa esitetään tarkastuksen tulokset. Kertomuksessa on myös esitettävä, onko tilinpäätös hyväksyttävä ja voidaanko toimielimen jäsenelle ja asianomaisen toimielimen tehtäväalueen johtavalle viranhaltijalle (tilivelvollinen) myöntää vastuuvapaus.
Kuntalakiin tilintarkastuslakia täydentävinä erityispiirteinä kunnan ja kuntayhtymän tilintarkastukseen ja tilintarkastuskertomukseen sisältyvät yhtiöitä laajempi hallinnon tarkastus, valtionosuuksien perusteista annettavien tietojen tarkastus sekä vastuuvapauden myöntäminen tilivelvollisille viranhaltijoille tilintarkastuksen ja tilintarkastuskertomuksen perusteella.
Tidens Krav

| Tidens Krav |
| --- | --- |
 Tidens Kravin toimitalo
Lehtityyppi:  päivälehti
Levikki:  11 586 (2016).
Perustettu:  1906
Päätoimittaja:  Ole Knut Alnæs
Kotikunta:  Kristiansund
Kotimaa:  Norja
Sivukoko:  tabloidi
Kieli:  norja
Aiheesta muualla
Tidens kravin verkkosivusto
Tidens Krav on norjalainen paikallislehti, joka ilmestyy Kristiansundissa Møren ja Romsdalin läänissä. Lehden levikkialuetta on ensisijaisesti Nordmøren alue, johon kuuluu 12 kuntaa. Lehden kilpailija oli aiemmin Nordmørsposten. Tidens krav alkoi ilmestyä 1906.
Tidens Kravin päätoimittaja on ollut vuodesta 2016 Ole Knut Alnæs.
Lehden levikki kasvoi vuonna 2016 ensimmäisen kerran kymmeneen vuoteen.
Levikin kehitys

Vahvistetut nettolevikit]:
Kirjallisuutta

Petter E. Innvik: Tidens Krav gjennom 100 år. 1906-2006
Aiheesta muualla

Tidens kravin verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Tidens krav
Käännös suomeksi
Trujillo (täsmennyssivu)

Trujillo voi tarkoittaa seuraavia:
Trujillo, kaupunki Perussa
Trujillo, kaupunki Hondurasissa
Trujillo, kaupunki Venezuelassa, Trujillon osavaltion pääkaupunki
Trujillo, Venezuelan osavaltio
Ciudad Trujillo, Santo Domingon nimi Rafael Leónidas Trujillon valtakaudella 1930–1961
Trujillo (D101), Dominikaanisen tasavallan sotalaiva, alkujaan Britannian kuninkaallisen laivaston HMS Hotspur (H01)
Chico Trujillo, chileläinen yhtye
sukunimi:
Alfonso López Trujillo (1935–2008), kolumbialainen kardinaali
Alfredo Kraus Trujillo (1927–1999), espanjalainen oopperalaulaja
Augusto Trujillo Arango (1922–2007), kolumbialainen katolinen arkkipiispa
Beatriz Alberta Cariño Trujillo (1973–2010), meksikolainen ihmisoikeusaktivisti ja henkirikoksen uhri
Chad Trujillo (s. 1973), yhdysvaltalainen tähtitieteilijä, kääpiöplaneettojen löytäjä
Rafael Leónidas Trujillo (1891–1961), Dominikaanisen tasavallan diktaattori 1930–1961
Rafael Trujillo (s. 1975), espanjalainen kilpapurjehtija
Ramfis Trujillo (1929–1969), Rafael Leónidas Trujillon poika, Dominikaanisen tasavallan lyhytaikainen presidentti
Robert Trujillo (s. 1964), yhdysvaltalainen bassokitaristi ja laulaja
Samuel Silverio Buitrago Trujillo (1930–1990), kolumbialainen katolinen arkkipiispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Trujillo”, voi hakea sivunnimihaulla, laajalla sivunnimihaulla tai tekstihaulla.
Thunderstone

| Thunderstone |
| --- | --- |


Tiedot
Toiminnassa:  2000–
Tyylilaji:  power metal
Kotipaikka:   Suomi
Laulukieli:  englanti
Jäsenet:  Pasi Rantanen, laulu   Titus Hjelm, basso   Jukka Karinen, kosketinsoittimet   Nino Laurenne, kitara   Atte Palokangas, rummut  
Entiset jäsenet:  Rick Altzi, laulu (2008–2013)  Kari Tornack, kosketinsoittimet (2000–2007)  Mirka Rantanen, rummut  
Levy-yhtiö:  Nuclear Blast   Sony Music   Sakara Records  
Aiheesta muualla
Kotisivut
Infobox OKNimi-testi OK: 
Thunderstone on melodista power metal -musiikkia soittava, vuonna 2000 perustettu helsinkiläinen yhtye. Se on julkaissut kuusi studioalbumia, joista uusimpana Apocalypse Again (2016).
Thunderstone osallistui vuoden 2007 Suomen euroviisukarsintoihin kappaleillaan ”Forevermore” ja ”Face in the Mirror”. Finaalissa yhtye esitti kappaleista jälkimmäisen ja sijoittui toiseksi.
Laulaja Pasi Rantanen ja kosketinsoittaja Kari Tornack erosivat yhtyeestä elokuussa 2007 henkilökohtaisten syiden ja motivaation puutteen vuoksi. Loka–marraskuussa 2007 järjestetyllä Euroopan-kiertueella heidän paikkansa täyttivät Tommi Salmela ja Jukka Karinen. Karinen jäi yhtyeeseen vakituisesti, ja uudeksi laulajaksi valittiin myöhemmin Rick Altzi, jonka kanssa julkaistiin albumi Dirt Metal. Julkaisun jälkeen yhtye vietti hiljaiseloa, ja vuonna 2013 Altzi väistyi Rantasen tieltä hänen palatessaan Thunderstoneen. Helmikuun alussa 2014 Thunderstone tiedotti valinneensa videohakuprosessilla uudeksi rumpalikseen Atte Palokankaan